18. ΑΠΟΦΑΣΗ ΥΠ. ΕΜΠ. ΝΑΥΤΙΛΙΑΣ Αριθ. 1218.86/4-16 Ιαν. 1996 (ΦΕΚ Β΄ 19) (Διορθ. Σφ. ΦΕΚ Β΄ 88/13.2.1996) Τύπος του ημερολογίου ραδιοεπικοινωνιών, για χρήση των πλοίων που φέρουν σταθμό ραδιοεπικοινωνιών GMDSS, στοιχεία που καταχωρίζονται σ’ αυτό και τρόπος τήρησης αυτού. Έχοντας υπόψη: 1.Τις διατάξεις των άρθρ. 46 και 50 του Ν.Δ. 187/73 «Περί Κώδικος Δημοσίου Ναυτικού Δικαίου» (Α΄ 261). 2.Τις διατάξεις του Π.Δ. 474/91 (Α΄ 175) «Αποδοχή τροποποιήσεων της Διεθνούς Συμβάσεως «Περί ασφαλείας της ανθρώπινης ζωής εν θαλάσση, 1974» και του «Πρωτοκόλλου 1978» αυτής, που αφορούν τις ραδιοεπικοινωνίες, τα πιστοποιητικά και άλλα θέματα». 3.Τις διατάξεις του άρθρ. 29Α του Νομ. 1558/85 (Α 137) «Κυβέρνηση και Κυβερνητικά Όργανα» όπως προστέθηκε με το άρθρ. 27 του Νομ. 2081/92 (Α 154). 4.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Υπόχρεα να τηρούν ημερολόγιο  ραδιοεπικοινωνιών πλοία Άρθρ.1.-Όλα τα πλοία που φέρουν σταθμό ραδιοεπικοινωνιών GMDSS υποχρεωτικά σύμφωνα με τις διατάξεις που ισχύουν κάθε φορά ή προαιρετικά, πρέπει να είναι εφοδιασμένα και να τηρούν ημερολόγιο ραδιοεπικοινωνιών. Τύπος και εκτύπωση του ημερολογίου Άρθρ.10.-Η ισχύς της απόφασης αρχίζει 3 μήνες μετά τη δημοσίευσή της στην Εφημερίδα της Κυβερνήσεως. Άρθρ.2.-Το ημερολόγιο ραδιοεπικοινωνιών ο τύπος του οποίου καθορίζεται στο Παράρτημα της Απόφασης αυτής, εκδίδεται από το Ναυτικό Απομαχικό Ταμείο (ΝΑΤ) και αποτελεί διατιμημένο έντυπο αυτού. Τρόπος τήρησης Άρθρ.3.-1.Το ημερολόγιο ραδιοεπικοινωνιών τηρείται από τους υπεύθυνους χειριστές της υπηρεσίας ραδιοεπικοινωνιών. 2.Το ημερολόγιο ραδιοεπικοινωνιών σφραγίζεται και μονογράφεται κατά φύλλο από τη Διεύθυνση Ελέγχου Εμπορικών Πλοίων ή τη Λιμενική ή Προξενική Αρχή. 3.Οι εγγραφές στο ημερολόγιο ραδιοεπικοινωνιών πρέπει να γίνονται με μελάνι και να είναι σαφείς και ευανάγνωστες. 4.Απαγορεύονται οι διαγραφές, παρεγγραφές και αποξέσεις. Τυχόν λανθασμένες εγγραφές υπογραμμίζονται και σημειώνεται ότι διαγράφονται, προσδιοριζομένου στη σχετική σημείωση και του αριθμού των λέξεων. 5.Το Διεθνές Διακριτικό Σήμα (ΔΔΣ), ο Διακριτικός Αριθμός Σταθμού Πλοίου (ΔΣΠ) και οι συντμήσεις του Διεθνούς Κανονισμού Ραδιοεπικοινωνιών πρέπει να καταχωρίζονται με κεφαλαία γράμματα. Καταχωριζόμενα στοιχεία Άρθρ.4.-1.Στο ημερολόγιο ραδιοεπικοινωνιών, που φυλάσσεται στο χώρο διεξαγωγής των ραδιοεπικοινωνιών, καταχωρίζονται εκτός από την περίληψη, την ημερομηνία και την ώρα του συμβάντος, περίληψη ανταποκρίσεως που έχουν σχέση: (α)Με περιστατικά κινδύνου, επείγοντος και ασφαλείας, που λαμβάνονται από τις συσκευές ραδιοεπικοινωνιών του πλοίου ή που αφορούν άμεσα το πλοίο. (β)Με την υπηρεσία ραδιοεπικοινωνιών και παρουσιάζουν ιδιαίτερο ενδιαφέρον για την ασφάλεια της ναυσιπλοΐας γενικώτερα. (γ)Με τη λειτουργική κατάσταση και τυχόν βλάβες του ραδιοεξοπλισμού και των πηγών τροφοδότησης αυτού, με τα λειτουργικά προβλήματα που διαπιστώνονται κατά τη διεξαγωγή της υπηρεσίας ραδιοεπικοινωνιών καθώς και με τις ενέργειες για την αποκατάσταση της λειτουργίας των συσκευών ραδιοεπικοινωνιών και των περιφερειακών τους μονάδων. (δ)Με τις περιοδικές δοκιμές λειτουργίας των συσκευών ραδιοεπικοινωνιών του πλοίου. 2.Στο ημερολόγιο ραδιοεπικοινωνιών καταχωρίζονται επίσης στοιχεία που έχουν σχέση: (α)με το πλοίο όπως : το όνομα του πλοίου, ο ΔΣΠ, το ΔΔΣ, ο αριθμός και ο λιμένας νηολογίου, η ολική χωρητικότητα σε κοχ, ο αριθμός ΙΜΟ, οι θαλάσσιες περιοχές πλόων, οι μέθοδοι που έχουν επιλεγεί για τη συντήρηση των ραδιοεγκαταστάσεων, η επωνυμία της πλοιοκτήτριας εταιρείας, (β)με το προσωπικό ραδιοεπικοινωνιών όπως: το ονοματεπώνυμο του χειριστή, η ημερομηνία ναυτολόγησης του χειριστή, ο αριθμός και ο τύπος των πτυχίων του χειριστή ραδιοεπικοινωνιών, το ονοματεπώνυμο του υπεύθυνου για τη διεξαγωγή των επικοινωνιών κινδύνου, (Μετά τη σελ. 312,425(α) Σελ. 312,427 Τεύχος 1278-Σελ. 69 Ραδιοτηλεγραφική Υπηρεσία Πλοίων 19.Γ.δ.16-18 (γ)με τη θέση του πλοίου (καταχωρείται τουλάχιστον μία φορά την ημέρα). Αλλαγή υπεύθυνου χειριστή ραδιοεπικοινωνιών Άρθρ.5.-Κατά την αλλαγή του υπεύθυνου χειριστή ραδιοεπικοινωνιών καταχωρίζεται στο ημερολόγιο ραδιοεπικοινωνιών σχετική με την παράδοσηπαραλαβή εγγραφή, όπου αναφέρονται με λεπτομέρεια η κατάσταση των συσκευών, η ύπαρξη ή όχι ανταλλακτικών και τυχόν παρατηρήσεις του παραδίδοντος και παραλαμβάνοντος, οι οποίοι και υπογράφουν την εγγραφή. Ανάλογη εγγραφή καταχωρίζεται επίσης και στις περιπτώσεις αναπλήρωσης, του υπεύθυνου χειριστή ραδιοεπικοινωνιών ή ανάληψης καθηκόντων υπεύθυνου χειριστή ραδιοεπικοινωνιών χωρίς να υπάρχει παραδίδων. Θεώρηση ημερολογίου Άρθρ.6.-1.Το ημερολόγιο ραδιοεπικοινωνιών θεωρείται από τον Πλοίαρχο ως εξής: (α)Κάθε 15 ημέρες, όταν το πλοίο εκτελεί πλόες μεταξύ λιμένων εσωτερικού ή λιμένων εσωτερικού και εξωτερικού διάρκειας μικρότερης των 15 ημερών. (β)Κάθε μήνα, όταν το πλοίο εκτελεί πλόες μεταξύ λιμένων εξωτερικού. 2.Το ημερολόγιο ραδιοεπικοινωνιών προσκομίζεται για θεώρηση στην Ελληνική Λιμενική ή Προξενική Αρχή του λιμένα κατάπλου του πλοίου σύμφωνα με τις διατάξεις και οδηγίες που αφορούν στη θεώρηση του ημερολογίου γεφύρας. Ειδικά για τον λιμένα του Πειραιά, το ημερολόγιο ραδιοεπικοινωνιών των πλοίων περιοχών Α2, Α3 και Α4 θεωρείται από τη ΔΕΕΠ. 3.Το ημερολόγιο προσκομίζεται επίσης για θεώρηση στις Αρχές της παρ. 2 αυτού του άρθρου στις ακόλουθες περιπτώσεις: (α)Στην περίπτωση που υπάρχουν σε εκκρεμότητα τεχνικής φύσης ανωμαλίες στις συσκευές ραδιοεπικοινωνιών του πλοίου, οι οποίες επηρεάζουν την απόδοση τους. (β)Όταν αντικαθίσταται ο Πλοίαρχος ή ο υπεύθυνος χειριστής ραδιοεπικοινωνιών του πλοίου. 4.Σε περίπτωση που από τη μελέτη του προσκομισθέντος ημερολογίου διαπιστωθεί ότι υπάρχουν σε εκκρεμότητα τεχνικής φύσης ανωμαλίες, στις συσκευές ραδιοεξοπλισμού, οι οποίες επηρεάζουν την απόδοσή τους, η Λιμενική ή Προξενική Αρχή ενημερώνει τη ΔΕΕΠ για παροχή οδηγιών. Σελ. 312,428 Τεύχος 1278-Σελ. 70 Επιθεώρηση σταθμού ραδιοεπικοινωνιών Άρθρ.7.-1.Το ημερολόγιο ραδιοεπικοινωνιών ελέγχεται από τους εντεταλμένους επιθεωρητές ραδιοεγκαταστάσεων των πλοίων των αρμοδίων Αρχών. 2.Για την επιθεώρηση του σταθμού ραδιοεπικοινωνιών καταχωρίζεται σχετική εγγραφή στο ημερολόγιο ραδιοεπικοινωνιών από τον επιθεωρητή που τη διενήργησε. 3.Εάν η επιθεώρηση διενεργήθηκε στο εξωτερικό η εγγραφή μπορεί να γίνει στην Αγγλική γλώσσα. Ακροτελεύτιες διατάξεις Άρθρ.8.-1.Το ημερολόγιο ραδιοεπικοινωνιών μετά τη συμπλήρωσή του, υπογράφεται από τους χειριστές του, θεωρείται από τον Πλοίαρχο και φυλάσσεται στο αρχείο του πλοίου. 2.Σε περίπτωση μετονομασίας του πλοίου το ημερολόγιο αντικαθίσταται με νέο και το παλαιό κλείνεται και φυλάσσεται στο αρχείο του πλοίου. 3.Σε περίπτωση αλλαγής της σημαίας του πλοίου, το ημερολόγιο κλείνεται όπως στην παρ. 1 αυτού του άρθρου και παραδίδεται για φύλαξη στον πλοιοκτήτη. ΠΑΡΑΡΤΗΜΑ ΤΥΠΟΣ ΤΟΥ ΗΜΕΡΟΛΟΓΙΟΥ  ΡΑΔΙΟΕΠΙΚΟΙΝΩΝΙΩΝ 1.Μορφή του βιβλίου: Το βιβλίο είναι βιβλιοδετημένο έτσι ώστε να αντέχει σε μακροχρόνια χρήση και φέρει εξώφυλλα από σκληρό χαρτόνι, επενδεδυμένο με πλαστικό ή άλλο ανάλογο υλικό χρώματος πορτοκαλί. 2.Αριθμός φύλλων: Το βιβλίο περιέχει: (α)Εσώφυλλο. (β)Φύλλο στοιχείων πλοίου, πλοικτήτη και χειριστών. (γ)100 φύλλα αριθμημένα από σελίδα με αύξοντα αριθμό 1 μέχρι σελίδα με αύξοντα αριθμό 200 για την καταχώρηση των ανταποκρίσεων και λοιπών στοιχείων. (δ)Φύλλο θεώρησης. 19.Γ.δ.18 Ραδιοτηλεγραφική Υπηρεσία Πλοίων 3.Μόνιμες εγγραφές: (α)Το εξώφυλλο και εσώφυλλο φέρουν την εγγραφή «ΗΜΕΡΟΛΟΓΙΟ ΡΑΔΙΟΕΠΙΚΟΙΝΩΝΙΩΝ» στα Ελληνικά και «RADIOCOMMUNICATIONS LOG» στα Αγγλικά. (β)Το φύλλο στοιχείων φέρει εγγραφές και είναι γραμμογραφημένο ως εξής: ΗΜΕΡΟΛΟΓΙΟ ΡΑΔΙΟΕΠΙΚΟΙΝΩΝΙΩΝ RADIOCOMMUNICATIONS LOG ΣΤΟΙΧΕΙΑ ΠΛΟΙΟΥ-SHIP΄ S PARTICULARS: Όνομα Πλοίου Ship’s Name:                      :……………………. Λιμένας & Αριθ. Νηολογ. Port and No of Registry      :……………………. ΔΑΣ και/η ΔΣΠ Call Sign and/or MMSI      :…………………….. Ολική χωρητικότητα (GΤ) και/ ή ολική χωρητικότητα σε κόρους (GRΤ)          :…………………….. Είδος Πλοίου Type of Ship                      :…………………….. Θαλάσσιες περιοχές λειτουργίας Sea Areas of operation      :…………………...… Κώδικος Εκκαθαρίστριας Εταιρείας Accountig Authority ID Code                                   :…………….…...…. Ημερομηνία Έναρξης Τήρησης Ημερολογίου Date Log-keeping Started   :…………………… Ημερομηνία Λήξης Τήρησης Ημερολογίου Date Log-Keeping Ended    :…………………... ΣΤΟΙΧΕΙΑ ΧΕΙΡΙΣΤΩΝ ΡΑΔΙΟΕΠΙΚΟΙΝΩΝΙΩΝ RADIOCOMMUNICATIONS OPERATORS Πίνακας από εφημερίδα ………………………………………………….... …………………………………………………… …………………………………………………… …………………………………………………… …………………………………………………… γ)Οι 200 σελίδες που προορίζονται για την καταχώρηση των ανταποκρίσεων και λοιπών στοιχείων είναι γραμμογραφημένες και φέρουν εγγραφές ως εξής : Πίνακας από εφημερίδα …………………………………………………. …………………………………………………. …………………………………………………. ……………………………………...………….. δ)Το φύλλο θεώρησης φέρει στο μέσο την ακόλουθη εγγραφή, η οποία συμπληρώνεται, υπογράφεται και σφραγίζεται από τη Διεύθυνση Ελέγχου Εμπορικών Πλοίων ή τη Λιμενική ή την Προξενική Αρχή πριν από την έναρξη τήρησης του ημερολογίου: ΘΕΩΡΗΣΗ Το ημερολόγιο αυτό που φυλλομετρήθηκε, μονογραφήθηκε και σφραγίσθηκε σε κάθε φύλλο, έχει.... φύλλα και θα χρησιμοποιηθεί ως ημερολόγιο ραδιοεπικοινωνιών στο πλοίο..... Νηολογίου .......... Αριθ ...................... ΔΔΣ ..................... ΔΣΠ .....................    .................................(Τόπος-Ημερομηνία) …………………(Υπογραφή-Σφραγίδα Αρχής) Καταργούμενες διατάξεις Άρθρ.9.-Από την 1.2.1999 καταργούνται: 1.Η 1432.1/2/85/23.8.85 Απόφαση ΥΕΝ «Τύπος ημερολογίου ασυρμάτου, στοιχεία που καταχωρίζονται σ’ αυτό και τρόπος τήρησης αυτού» (Β΄ 598). 2.Η 1432.1/3/85/23.8.85 Απόφαση ΥΕΝ «Τύπος του ημερολογίου ραδιοτηλεφώνου, στοιχεία που καταχωρίζονται σ’ αυτό και τρόπος τήρησης αυτού» (Β΄ 598). 3.Η 1218.11/1/89/25.10.89 Απόφαση ΥΕΝ «Τροποποίηση της αριθ. 1432.1/2/85/23.8.1985 Απόφασης ΥΕΝ» (Β΄ 842). 4.Η 1218.11/2/89/25.10.1985 Απόφασης ΥΕΝ» (Β΄ 842). Έναρξη ισχύος 